Na temelju članka 33.a Odluke o uvjetima, načinu i postupku raspolaganja i upravljanja nekretninama u vlasništvu Primorsko-goranske županije(„Službene novine“ broj 49/12, 37/15 i 4/16 – pročišćeni tekst), članka 52. točke 8. Statuta Primorsko-goranske županije („Službene novine“ broj 23/09, 9/13 i 25/13 - pročišćeni tekst) i članka 25. Poslovnika o radu Župana Primorsko-goranske županije („Službene novine“ broj 23/14), Župan Primorsko-goranske županije dana \_\_\_\_\_\_\_\_\_\_\_\_\_\_ donio je:

**PLAN UPRAVLJANJA NEKRETNINAMA**

**PRIMORSKO-GORANSKE ŽUPANIJE ZA 2016. GODINU**

1. **OPĆE ODREDBE**

**Članak 1.**

Planom upravljanja nekretninama Primorsko-goranske županije za 2016. godinu (u daljnjem tekstu: Plan) određuju se kratkoročni ciljevi i smjernice upravljanja i raspolaganja nekretninama u vlasništvu Primorsko-goranske županije (u daljnjem tekstu: Županija).

Upravljanje nekretninama Županije podrazumijeva pronalaženje optimalnih rješenja koja će dugoročno očuvati nekretnine te interese Županije

**Članak 2.**

Planom se želi postići učinkovito upravljanje i raspolaganje nekretninama Županije temeljeno na načelima javnosti, zakonitosti, odgovornosti, svrsishodnosti i ekonomičnosti.

**Članak 3.**

Planom je predviđeno ulaganje u nekretnine koje su neophodne za ostvarivanje funkcije upravnih tijela te gospodarskih i socijalnih interesa Županije.

**Članak 4.**

Plan je izrađen temeljem odredbi Odluke o uvjetima, načinu i postupku raspolaganja i upravljanja nekretninama u vlasništvu Primorsko-goranske županije, („Službene novine“ broj 49/12, 37/15 i 4/16 – pročišćeni tekst), Odluke o davanju u zakup i kupoprodaji poslovnog prostora u vlasništvu Primorsko-goranske županije („Službene novine“ broj 49/12), Proračuna Primorsko-goranske županije za 2016. godinu („Službene novine“ broj 36/14), te drugih akta Županije kojima se rješava područje upravljanja i raspolaganja nekretninama u vlasništvu Županije.

1. **PLAN UPRAVLJANJA NEKRETNINAMA ZA 2016. GODINU**

**Članak 5.**

Županija planira u 2016. godini upravljati i raspolagati nekretninama u vlasništvu ili na korištenju kako slijedi:

1. POSLOVNE ZGRADE I PROSTORI
2. *Za rad upravnih tijela*
3. **Zgrada Adamićeva 10, Rijeka**
   1. Izraditi projektnu dokumentaciju uređenja interijera zgrade
   2. Izvesti radove na uređenje sale za sastanke na 6. katu zgrade
   3. Izvesti radove na izmjeni dizala zgrade
   4. Izraditi projektnu dokumentaciju uređenja pročelja (sjever) i krova nižeg dijela zgrade
   5. Prijaviti uređenje pročelja (sjever) i krova nižeg dijela zgrade na Program sanacije i obnove pročelja i krovova na području zaštićene urbanističke cjeline grada Rijeke
   6. Nastaviti aktivnosti vezane uz realizaciju ulaza u zgradu sa Korza
   7. Nastaviti sa provođenjem energetskog upravljanja zgradom radi uštede energije, sukladno mjerodavnim normama

*Aktivnosti:* utvrđene Planom rada upravnog odjela nadležnog za poslove gospodarenja imovinom za 2016. godinu i zaključenim ugovorima.

1. **Zgrada Slogin kula 2, Rijeka**
   1. Izvesti radove na povezivanju računalnog centra i komunikacijskog ormara na krovu zgrade
   2. Izvesti radove na dogradnji sustava upravljanja grijanjem i hlađenjem
   3. Nastaviti sa provođenjem energetskog upravljanja zgradom radi uštede energije, sukladno mjerodavnim normama

*Aktivnosti:* utvrđene Planom rada upravnog odjela nadležnog za poslove gospodarenja imovinom za 2016. godinu i zaključenim ugovorima.

1. **Uredski prostor na adresi Trg bana Jelačića 3, Krk**
   1. U suradnji s Gradom Krkom izvesti radove na uređenju sanitarnog čvora u uredskom prostoru koji koriste službenici Ispostave Krk Upravnog odjela za prostorno uređenje, graditeljstvo i zaštitu okoliša

*Aktivnosti:* utvrđene Planom rada upravnog odjela nadležnog za poslove gospodarenja imovinom za 2016. godinu i zaključenim ugovorima.

1. **Uredski prostor na adresi Trg 138. brigade HV 4, Delnice**
   1. Izvesti radove na uređenju te opremiti uredski prostor koji koriste službenici Ispostave Delnice Upravnog odjela za prostorno uređenje, graditeljstvo i zaštitu okoliša

*Aktivnosti:* utvrđene Planom rada upravnog odjela nadležnog za poslove gospodarenja imovinom za 2016. godinu i zaključenim ugovorima.

1. **Zgrada na adresi Josipa Završnika 7, Rijeka**
   1. Ishoditi građevinsku dozvolu za potrebe rekonstrukcije zgrade za smještaj arhivske građe upravnih tijela Županije
   2. Izraditi izvedbenu dokumentaciju rekonstrukcije zgrade za smještaj arhivske građe upravnih tijela Županije
   3. Provesti postupak nabave radova rekonstrukcije zgrade za smještaj arhivske građe upravnih tijela Županije
   4. Zaključiti ugovor o izvođenju radova na rekonstrukciji zgrade za smještaj arhivske građe upravnih tijela Županije

*Aktivnosti:* utvrđene Planom rada upravnog odjela nadležnog za poslove gospodarenja imovinom za 2016. godinu i zaključenim ugovorima.

1. **Uredski prostor na adresi Riva 10, Rijeka**
   1. Ishoditi suglasnost Grada Rijeke za izdvajanje prostora kojeg koriste službenici Upravnog odjela za prostorno uređenje, graditeljstvo i zaštitu okoliša
   2. Izraditi izvedbenu dokumentaciju za izdvajanje poslovnog prostora koji koriste službenici Upravnog odjela za prostorno uređenje, graditeljstvo i zaštitu okoliša

*Aktivnosti:* utvrđene Planom rada upravnog odjela nadležnog za poslove gospodarenja imovinom za 2016. godinu i zaključenim ugovorima.

1. *Za davanje u zakup*
2. **Uredski prostor na adresi Ciottina 17 b, Rijeka**
   1. Predložiti daljnje korištenje dijela praznog poslovnog prostora, odnosno davanje u zakup

*Aktivnosti:* utvrđene Planom rada upravnog odjela nadležnog za poslove gospodarenja imovinom za 2016. godinu i odlukom Župana.

1. *Van* *upotrebe*
2. **Zgrada ambulante Mali Lošinj, objekt B**
   1. Izvesti nužne radove u cilju očuvanja stabilnosti zgrade
   2. Predložiti daljnje raspolaganje zgradom
3. **Zgrada na Cresu (u zemljišnim knjigama navedena kao štala), u naravi garaža**
   1. Utvrditi temeljem kojeg pravnog osnova trenutni posjednik koristi nekretninu
   2. Nakon provedenog postupka iz točke 2.1. predložiti daljnje raspolaganje nekretninom
4. **Zgrada ambulante Tribalj**
   1. Izraditi procjenu tržišne vrijednosti nekretnine
   2. Predložiti daljnje raspolaganje nekretninom

*Aktivnosti:* utvrđene Planom rada upravnog odjela nadležnog za poslove gospodarenja imovinom za 2016. godinu i odlukom Župana.

1. PROSTOR BIVŠIH KADROVSKIH STANOVA
2. **Stan u zgradi ambulante u Skradu, na adresi Josipa Blaževića 9**
3. **Stan u zgradi ambulante u Mrkoplju, na adresi Školska 4**
4. **Stan u zgradi ambulante u Lokvama, na adresi Šetalište Golubinjak 14**

Predložiti prodaju ili davanje u zakup bivših kadrovskih stanova navedenih pod točkom 1., 2. i 3., uz procjenu tržišne vrijednosti.

*Aktivnosti:* utvrđene Planom rada upravnog odjela nadležnog za poslove gospodarenja imovinom za 2016. godinu i odlukom Župana.

1. ZEMLJIŠTE
2. **Zemljište u Brestovoj Dragi – K.O. Sunger**

Predložiti daljnje raspolaganje zemljištem pod točkom 1., kao i zemljište 2. i 3. u suradnji s nadležnim Upravnim odjelima.

*Aktivnosti:* utvrđene Planom rada upravnog odjela nadležnog za poslove gospodarenja imovinom za 2016. godinu i odlukom Župana.

1. RJEŠAVANJE IMOVINSKO-PRAVNIH ODNOSA
2. **Zgrada na adresi Žrtava fašizma 9, Rijeka koju koristi PU Primorsko-goranske županije**

Nastaviti će se sa rješavanjem imovinsko-pravnih odnosa, sukladno odredbama Sporazuma o suradnji na prijenosu prava vlasništva poslovne zgrade Primorsko-goranskoj županiji.

Temeljem pravovremeno podnesenih zahtjeva nadležnim tijelima, a sukladno redbama Zakona o postupanju sa nezakonito izgrađenim zgradama, nastavit će se aktivnosti vezane uz provjeru da li su svi objekti u vlasništvu Županije legalni.

1. OSTALI POSLOVI VEZANI UZ UPRAVLJANJE NEKRETNINAMA
2. Redovito unošenje i ažuriranje podatka u Registru nekretnina Primorsko-goranske županije
3. Uskladiti evidenciju o nefinancijskoj imovini sa podacima u poslovnim knjigama
4. Izraditi nacrt Strategije upravljanja i raspolaganja nekretninama Županije
5. Pravovremeno rješavati zahtjeve stranaka vezane uz ostvarivanje prava prvokupa, prava izvlaštenja te upravljanje i raspolaganje nekretninama u vlasništvu Županije
6. Provoditi redovito tekuće i investicijsko održavanje poslovnih zgrada i drugih prostora u vlasništvu ili na korištenju Županije
7. Provoditi mjere zaštite na radu i zaštite od požara
8. U suradnji sa Upravnim odjelom za zdravstvo, a temeljem odluka nadležnih tijela Županije, sudjelovati u pripremi i provedbi projekta uređenja zgrada KBC Rijeka.
9. Temeljem odluka nadležnih tijela Županije, sudjelovati u pripremi i provedbi projekata uređenja objekata od interesa Županije.

**III. ZAVRŠNA ODREDBA**

**Članak 6.**

Ovaj Plan stupa na snagu danom donošenja.